*Gang môže znamenať aj gánok, pozri gánok.*
Príslušníci parížskeho podsvetia tzv. Apači v pouličnej bitke s políciou okolo roku 1904
**Gang** (vyslov [gang] alebo [geng]; z angl. *gang*) môže byť:

* pôvodne:
	+ pracovná skupina (čata, oddiel) robotníkov, otrokov či väzňov , alebo
	+ skupina osôb, ktoré sa stýkajú alebo konajú vo vzájomnej dohode , alebo
	+ skupina osob vykonávajúcich spoločne nejakú mimopracovnú činnosť a spojených priateľskými vzťahmi
* v súčasnosti:
	+ (uzavretá) skupina osôb páchajúca trestnú činnosť , v užšom zmysle len zločiny (t.j. zločinecká banda) , alebo
	+ (uzavretá) skupina osôb páchajúca nedovolenú činnosť , alebo
	+ silne integrovaná a solidárna skupina s konfliktným postojom k spoločnosti, (často, ale nie nevyhnutne) prerastajúcím v asociálne a kriminálne správanie

Člen gangu páchajúceho trestnú činnosť sa nazýva **gangster**.

Charakteristika súčasných významov pojmu
----------------------------------------

K definícii skupina páchajúca nedovolenú činnosť pozri napríklad článok protiprávne konanie. 

K definícii skupina páchajúca trestnú činnosť pozri články organizovaná kriminalita, organizovaná skupina a zločinecká skupina. 

### Posledná definícia ("silne integrovaná a solidárna skupina...")

Táto definícia zahŕňa síce skôr rôzne zoskupenia mladistvých a pod. a predstupne a jednoduchšie formy organizovanej kriminality, ale v širšom ponímaní do nej patrí aj mafia a podobné organizácie (teda zločinecké skupiny v právnom ponímaní); mafia sa zaraďuje pod gangy najmä v tradícií USA, kde sa napríklad v 20. rokoch 20. storočia členovia zločineckých organizácií označovali ako gangsteri. Gang býva stabilné zoskupenie, s vysokou organizovanosťou, vymedzení úloh, autokratickým vodcom, značným stupňom kohézie a relatívne dlhým trvaním. Gang koná často v rozpore s pravidlami konvenčnej spoločnosti, vyznačuje sa sociálnou deviáciou v správaní. Skupinová väzba býva zdôraznená spoločnými symbolmi a pod. a výzorovými výstrednosťami. Gang máva vlastnú subkultúru, tradíciu a morálku a máva svoj vlastný operačný priestor. Jedno z možných delení gangov je na: situačný gang (vzniká cielene len na obmedzenú dobu, t.j. kvôli danej situácii či osobe) a konfliktný gang (existuje dlhú dobu, t.j. počas celej doby abstraktého spoločenského konfliktu). Konfliktný gang sa delí na kriminálny gang (napr. kriminálne skupiny mladistvých) a únikový gang (napr. gang užívateľov drog).

O rozdieli medzi organizovaným zločinom a gangmi Cejp et al. 2004 uvádza: "Gangy bývajú obvykle viazané na špecifické prostredie či lokalitu (pouličné, motocyklové, väzenské gangy), bývajú charakteristické vekovým (pouličné gangy) alebo etnickým zložením svojich členov (väzenské gangy, veľkomestské gangy v etnicky premiešanom prostredí). [Na rozdiel od organizovaného zločinu] Zvyčajne vykazujú nižší stupeň organizovanosti a hierarchizácie, vyznačujú sa menšou stabilitou. Motív dosahovania stáleho vysokého zisku nebýva...jednoznačne primárny; naopak môže prevažovať motív autority či dominancie v určitom prostredí spojený s motívom vnútornej solidarity, ochrany a istoty, ktorú gang svojim členom poskytuje. Najmä u pouličných a motocyklových gangov môže byť hodnotou príslušnosť ku gangu sama o sebe, čo súvisí aj s pomerne charakteristickým znakom gangu a síce tým, že príslušnosť k určitému gangu býva v danom prostredí verejne priznávaná, nezriedka prostredníctvom rôznych symbolov priamo manifestovaná, na rozdiel od prísnej konšpirácie organizovaného zločinu. Kriminálne aktivity vyvíjané na princípe ponuky a dopytu síce môžu existovať, napr. pri zapojení gangov do obchodovania s drogami alebo zbraňami, ale existujú skôr ako jedna z činností a tiež viac v podobe drobnejšieho dílerstva, než "podnikania vo veľkom". Prípadná trestná činnosť býva menej sofistikovaná, menej zakonšpirovaná a kvalifikovaná, s väčším príklonom k ​​priamočiarejšiemu konaniu s použitím násilia, než je tomu pri organizovanom zločine. Sprievodné (krycie a zabezpečovacie) činnosti vrátane korupcie nie sú pre činnosť gangov charakteristické, naopak konflikt gangu s verejnou mocou býva otvorený. Organizovaný zločin však môže na svoje účely a výkon určitých činností...niektoré gangy využívať; ani vývoj niektorých gangov smerom ku kriminálnym organizáciám v podobe organizovaného zločinu nie je vylúčený."

Výskyt v súčasnosti
-------------------

Člen gangu Mara Salvatrucha, čiže MS-13
V súčasnosti sú gangy v USA prevažne tvorené prisťahovalcami, často rovnakého pôvodu. Zaoberajú sa predajom drog, organizujú prostitúciu, pašovanie a iné výnosné a nezákonné činnosti. Podľa odhadov z roku 2007 pôsobí v USA asi 30-tisíc gangov s viac ako 800-tisícimi členmi, z toho asi 120 tisíc len v Los Angeles. Členovia gangov pôsobia až 80 % násilných trestných činov a takmer 150-tisíc je vo väzniciach.

V Česku pôsobia tiež medzinárodné a „etnické" gangy, z domácich hlavne tzv. motocyklové gangy a gangy vo väzniciach.

Na Slovensku bol najväčší rozmach gangov po roku 1989.

Referencie
----------

1. 1 2  gang. In: Oxford English Dictionary Second Edition on CD-ROM (v. 4.0). Oxford University Press, 2009, ISBN ISBN 978-0-19-956383-8.
2. 1 2 3  gang. In:  *Velký sociologický slovník*. 1. vyd. Praha : Karolinum, 1996. 747 s. ISBN 80-7184-311-3. S. 336.
3. 1 2 3  gang. In: Malá slovenská encyklopédia, S. 221 (Poznámka: Takmer rovnaký text je v Encyclopaedii Beliane)
4. ↑  gang. In: Krátky slovník slovenského jazyka
5. 1 2  CEJP, Martin. *Organizovaný zločin v České republice III*. [s.l.] : Institut pro kriminologii a sociální prevenci, 2004. 177 s. Dostupné online. ISBN 978-80-7338-027-4. S. 26-27.
6. ↑   *Archivovaná kópia* [online]. [Cit. 2009-04-29]. Dostupné online.
7. ↑

Pozri aj
--------

* Mafia
* Organizovaný zločin

Externé odkazy
--------------

* Organizovaný zločin v Česku
* Závěrečná práce: Matej Bučko: Organizovaný zločin na Slovensku
* Gang Profiles – Gang Prevention Services
* Oficiální stránky o gangsterstve v USA
* Los Angeles Gangs
* Robert Snyder, *Gangs: the Family in Turmoil*
* B. Leapman, *London's criminal families replaced by ethnic gangs,* The Telegraph 22.4.2006